**SZAKMAI KIRÁNDULÁS**

**KÁRPÁTALJÁN**

**2015. október 8-11.**

**1.nap: október 8 csütörtök**

06.00 Indulás Kaposvárról a Somogy Temetkezési Kft. telephelyéről (Kaposvár Mező út 2).

07.30 Érkezés Veszprémbe (Veszprém, Bajcsy Zsilinszky út 20.)

08.00 Indulás Beregszászra.

12.00 Megálló Debrecen határában.

14.00 órakor érkezés a Beregsurány-Asztély határátkelőhöz, ahol a beregszászi magyar konzulátus munkatársai nyújtanak segítséget a gyors átkeléshez. A határlépés után szálláshely elfoglalása a makkosjánosi Helikon Hotelben. Ezután városnézés Beregszászon. Vezető: Kázmér Dávid

Látnivalók: Bethlen-Rákóczi-kastély (Beregszász legrégebbi épülete (1629), vármegyeháza, törvényszéki épület, Kossuth-szobor, Fedák Sári-kastély, Arany Páva étterem (volt kaszinó), Petőfi Sándor szobra (koszorúzás), Szent István szobor, II. Rákóczi Ferenc Kárpátaljai Magyar Főiskola, Katonasírok a temetőben, II. világháborús emlékmű, Stb.Vacsora a Helikon hotelban.

**2.nap: október 9 (péntek)**

Reggelit követően 9.00 órakor találkozás Babják Zoltánnal Beregszász Polgármesterével, majd megtekintjük Beregvidéki múzeumot.

11.00 órakor találkozás a Kárpátaljai Református Egyház diakóniai osztályának **vezetőjével, Nagy Bélával.**

12.30 Ebéd Beregdédán a Nagykert étteremben.

14.00 órakor indulás a XV. században épült egyedi festett kazettás mennyezetű Csetfalvai fatemplomba. Majd a Nagyszőlősi járásban elhelyezkedő Tiszaújlak települést látogatjuk meg, ahol a legendás Rákóczi Szabadságharc emlékére állított Turul madaras emlékművet koszorúzzuk meg. Ezt követően a vacsora látogatást teszünk Tiszapéterfalvára, ahol átadjuk a könyv és pénzügyi adományunkat Tóth Bálint polgármesternek és megnézzük a magyar támogatással felújított képtárat. Kérésre megnézzük Nevetlen falut és Nagyszőlőst.. Vacsora: Helikon hotel.

**3.nap, október 10 (szombat)**

**Reggeli után 9.00 órakor találkozás az idegenvezetővel. (Michók Richárd) Utazás a Keleti-Beszkidekbe.** Közben megálló **Munkácson, belvárosi séta: Fejér-ház, Munkácsy Mihály szobrának megtekintése. Kapaszkodó a Zrínyi Ilona által halhatatlanná vált Munkácsi várba. Szolyván a** malenykij robotra elhurcolt áldozatok emlékére állított emlékpark felkeresése, tisztelgés az áldozatok emlékére állított fal előtt. Vezérszálláson áthaladva megtekintjük az Árpád-vonal egyik bunkermaradványát. Ebéd a Chalet hegyek között található étteremben. A **Vereckei-hágón**, rövid túrát teszünk a Millecentenáriumi emlékműhöz. A nap befejezéseként sétát teszünk Kárpátalja egyik legszebb vízeséséhez, a Sipoti-vízeséshez (a körút hossza kb. 230 km). Visszaérkezés után a vacsora a Helikon hotelban.

**4.nap: október 11 (vasárnap**)

Reggeli után séta a beregszászi piacon, majd búcsú Kárpátaljától és indulás haza. Megálló és pihenő helyek az első nap programja szerint. Az első és utolsó napon az ebédről mindenki maga gondoskodik. Ha marad pénzünk, akkor vendégeim vagytok útközben egy tál ételre.

**Információk az utazással kapcsolatban:**

**Az útvonal: Kaposvár - Veszprém - Székesfehérvár - Budapest – (Debreceni leágazónál pihenő) - Nyíregyháza - Beregsurány – Beregszász - Makkosjánosi.**

**Szállásköltség félpanziós ellátással**: 2 ágyas szoba 8 000 Ft/fő/nap

1 ágyas felár: Kb.3000 Ft.

Egy ebéd 10 - 12 Euro/fő (két nap)

**Étkezés:**

**Reggeli - Vacsora**: Helikon hotel

**Ebéd:** Pénteken: Beregdéda Nagykert étterem. **Szombaton:** Chalet vagy Kozacsok hegyek között található egyik étterem valamelyikében.

Utazás: 30 személyes kisbusz. Légkondicionált.

A teljes költség: 65 000 Ft.

A fenti összeget kérem átutalni a Dél-Dunántúli Temetkezési Egyesület bankszámla számára. Az egyesület számlát küld a befizetett összegről!

További információ: Udvardy Zsuzsanna. Telefon: 06 30 268 2269

**10102440-45086700-01000001**

**(Budapest Bank)**

<http://hotel-helikon.com/>

<https://hu.wikipedia.org/wiki/Tiszap%C3%A9terfalva>

**Egyéb információk:**

Az utasbiztosítás és egyéb költségek egyénileg rendezendők.

Érvényes útlevélről ne feledkezzen el senki.

Öltözködés: sportos öltözet. Mobiltelefon használható. Videó, fényképezőgép ajánlott.

Javaslat: útra nyakpárna, kispárna, ásványvíz. Örömmel vesszük, ha úti csomagként pogácsát, süteményt, üdítő italt (pálinka, bor) hoztok magatokkal.

A református egyház részére támogatásként lehet hozni használt ruhát, gyermekjátékokat, könyveket stb.

Akinek lehetősége van hozzon magával 1-2 üveg bort, édességet a helyi segítőink részére.

Az utazással kapcsolatban lehet érdeklődni: Puskás Béla 06 30 9864 352.

Email: [puskasb@gmail.com](mailto:puskasb@gmail.com),